

eyecro.wordpress.com

**Prijavite se na konferenciju EYE@Eindhoven2019!**

**Od 10. do 12. svibnja 2019** održati će se konferencija mladih inženjera Europe, [**EYE@Eindhoven19**](https://www.eyengineers.eu/)u gradu **Eindhovenu, Nizozemska!** Eindhoven je grad u južnoj Nizozemskoj ujedno poznat kao centar tehnologije i dizajna, savršeno mjesto za proslavu 25. godišnjice osnivanja Europske udruge mladih inženjera (EYE).

**Što su EYE i EYE Hrvatska?**

[**European Young Engineers (EYE)**](https://www.eyengineers.eu/) **je krovna organizacija koja okuplja mlade inženjere (oni koji već rade, ali i one koji još studiraju) raznih usmjerenja i broji preko 20 članica među kojima je Hrvatska jedna od članica.** Glavne aktivnosti EYE-a su konferencije koje se održavaju dva do tri puta godišnje u gradovima diljem Europe. [**European Young Engineers Hrvatska**](https://eyecro.wordpress.com/) (EYE HR) je organizacija koja je dio Hrvatskog inženjerskog saveza i jedna je od 22 članice EYE-a.

**Tko se može prijaviti?**

Konferencija je otvorena svim zainteresiranima, studentima i zaposlenima, iz svih inženjerskih područja, a **specijalne pogodnosti ponuđene članovima EYE-a odnosno članovima EYE Hrvatska.**

Za registraciju i detaljne informacije posjetite <http://bit.ly/2M8Umco>.

**Program konferencije**

Glavna tema konferencije je ‘Shaping Future Society’, hrv. *Oblikovanje društva budućnosti.* Zainteresiranima su na raspolaganju tri tematske cijeline:

**Automobilska industrija** – Želite znati kako će izgledati kamion 2050. godine i kakav će utjecaj imati na društvo? Saznajte iz prve ruke! Preko 200 kamiona dnevno proizvede se u Eindhovenu. Na konferenciji će biti organiziran posjet tvornici DAF kamiona.

**Upravljanje vodnim resursima** – Jedne od najvećih tvrtki iz područja tehnologija za vodoopskrbu i odvodnju, iskapanje, amelioraciju nalaze se u Nizozemskoj. Ipak se Nizozemska nalazi na tri goleme rijeke.

**High Tech** – Eindhoven je grad koji se može pohvaliti brojnim tehnološkim tvtkama koje unazad nekoliko godina konkuriraju proizvođačima na globalnoj razini.

Događaj pratite na [**Facebooku**](https://www.facebook.com/europeanyoungengineers/)**,** [**Linkedin**](https://www.linkedin.com/feed/update/urn%3Ali%3Aactivity%3A6470245167579357184/)-ute preko hashtaga [**#EYEEindhoven2019**](https://www.linkedin.com/search/results/content/?keywords=%23EYEEindhoven2019&origin=GLOBAL_SEARCH_HEADER)**.**